cyanic-selkie/wikianc huggingface dataset:
เทศกาลพ้อต่อ
การเซ่นไหว้ด้วยอั่งกูโก้ย
อั่งกูโก้ย (紅龜糕 ตามศัพท์แปลว่า ขนมเต่าแดง) คือขนมที่มีลักษณะเป็นรูปเต่า ทำจากแป้งข้าวสาลี ผสมกับน้ำตาล ก่อนจะถูกปั้น หรืออัดเข้าแบบพิมพ์เป็นรูปเต่า แล้วทาสีแดงทั่วทั้งตัวเต่า อั่งกูมีขนาดหลากหลายทั้งเล็กทั้งใหญ่ ใช้เป็นของเซ่นไหว้วิญญาณบรรพบุรุษ โดยมีความเชื่อว่า เต่า เป็นสัตว์ศักดิ์สิทธิ์ตามตำนานที่กล่าวว่าเต่าเป็นสัตว์ที่ช่วยให้พระถังซำจั๋งสามารถเดินทางไปแสวงบุญที่เกาะลังกาได้สำเร็จ นอกจากนี้ยังมีความเชื่อว่าการทำบุญด้วยอั่งกูนี้ จะช่วยให้ผู้ทำบุญมีอายุยืนเหมือนเต่าอีกด้วย
วัดดวงดี
วัดดวงดี เป็นวัดตั้งอยู่ในเขตตำบลศรีภูมิ อำเภอเมืองเชียงใหม่ จังหวัดเชียงใหม่ เป็นวัดที่มีสถาปัตยกรรมไม้แกะสลักที่สวยงาม วัดดวงดีได้รับประกาศเป็นโบราณสถาน เมื่อ 27 ตุลาคม 2524 เล่ม 98 ตอนที่ 177 โดย กรมศิลปากร
เทศกาลพ้อต่อ
พ้อต่อในต่างประเทศ
ตามที่ชุมชนชาวจีนในประเทศต่าง ๆ ที่มีกลุ่มชาวจีนอยู่ จะมีการจัดพิธีพ้อต่อกันเป็นประจำ
สิงคโปร์, มาเลเซีย, ไต้หวัน
ในสิงคโปร์และมาเลเซีย จะมีการจัดพิธีเดือนเจ็ดกันทุกปี มีพิธีคล้าย ๆ กับภูเก็ต แต่มีเกร็ดย่อยพิธีเยอะกว่า โดยแบ่งช่วงเป็นสองช่วงเหมือนกับภูเก็ต คือไหว้ที่ศาลเจ้า หรือ สถานที่จัดงาน เพื่อสักการะพระกวนอิมไต่สือ โดยจะมีผู้ประกอบพิธีจะเป็นเต๋า และมีการไหว้วิญญาณเร่ร่อน พอตกดึกจะจัดให้มีมหรสพต่าง ๆ ในอดีตจะเป็นงิ้ว หรือ หุ่นกระบอก แต่ปัจจุบันนิยมใช้วงดนตรี เสร็จแล้วจะเผากระดาษเป็นอย่างสุดท้าย
วัดดวงดี
วัดดวงดีถูกสร้างขึ้นภายหลังจากพระเจ้ามังรายได้สร้างเมืองเชียงใหม่ระยะเวลาหนึ่ง ซึ่งไม่ปรากฏหลักฐานชัดว่าเป็นผู้ใด ตามความเชื่อนิยมของคนในสมัยบรรพกาลที่มักสร้างวัดไว้ประจำตระกูล เพื่อเป็นพุทธบูชาหรือเพื่อเป็นการไถ่บาปสำหรับเหล่าทหารชั้นผู้ใหญ่ที่ออกไปทำศึกแล้วเข่นฆ่าผู้คนไปเป็นจำนวนมาก.
เทศกาลพ้อต่อ
ฮ่องกง
เนื่องจากที่ฮ่องกง โดยส่วนมากเป็นชาวจีนกวางตุ้ง จึงมีพิธีบางพิธี แตกต่างจาก ภูเก็ต มาเลเซีย สิงคโปร์ ซึ่งเป็นชาวจีนฮกเกี้ยน พิธีพ้อต่อ มีการไหว้วิญญาณเร่ร่อน โดยตอนเช้าประชาชนจะไปที่ศาลเจ้า หรือ วัดเต๋า ที่มีการประกอบพิธี และจะกลับมาไหว้วิญาญานเร่รอนกันเกือบทุกบ้าน ซึ่งชาวฮ่องกงให้ความสำคัญมาก แต่จะไหว้เป็นเครื่องกระดาษ มากกว่าอาหาร ทางด้านพิธีกรรม ตามหมู่บ้านต่าง ๆ จะจัดเด็กชายจำนวนหลายคน ถือโคมไฟและเคาะกระป๋องให้เกิดเสียง เดินไปทั่วหมู่บ้าน เพื่อเป็นการส่องแสงสว่างแก่วิญญาน จะต่างจากสิงคโปร์และมาเลเซีย คือ เวลากลางคืนที่ฮ่องกงไม่มีการจัดงานมหรสพผู้คนจะไม่ออกจากบ้าน
วัดดวงดี
สำหรับวัดดวงดีนั้นแรกเริ่มเดิมทีมีหลายชื่อ เช่น วัดหมากต้นเหนือ, วัดอุดมดี, วัดพนมดี และวัดดวงดีตามลำดับ จากการเล่าขานของคนดั้งเดิมกล่าวไว้ว่า วัดดวงดีนี้เคยใช้เป็นสำนักเรียนสำหรับลูกเจ้าขุนมูลนายในสมัยแต่ก่อน และยังถูกเคยใช้เป็นสถานที่เรียนของนักเรียนยุพราชวิทยาลัยก่อนที่จะมีการก่อตั้ง ก่อสร้างแล้วเสร็จอีกด้วย
เทศกาลพ้อต่อ
ประเทศไทย
จะมีงานเทศกาลคล้าย ๆ เทศกาลพ้อต่อ เช่นกัน นั้นก็คือ เทศกาลทิ้งกระจาด หรือใน สำเนียงแต้จิ๋ว เรียกว่า ซิโกวโผวโต่ว ซึ่งจัดในเดือนจัดเดือนเจ็ดจีน ของทุกปี หรือ เทศกาลสารทจีน มีการไหว้วิญญานเร่ร่อน และ การทิ้งกระจาด เพื่อเป็นการอุทิศกุศลให้แก่วิญญาน และเป็นการทำทานช่วยเหลือผู้ยากไร้ แต่ลักษณะของพิธี และ เทศกาล จะต่างกับที่ ภูเก็ต ประเทศสิงคโปร์ ประเทศมาเลเซีย ฮ่องกง และไต้หวัน
อ้างอิง
http://www.somboon.info/default.asp?content=contentdetail&id=9696
วัดดวงดี
ประวัติ
วัดดวงดีเป็นวัดที่อยู่ใกล้อนุสาวรีย์สามกษัตริย์ ตั้งอยู่ตำบลศรีภูมิ อำเภอเมือง จังหวัดเชียงใหม่ มีเนื้อที่ประมาณ 2 ไร่-งาน 60 ตารางวา ซึ่งประวัติของวัดไม่เป็นที่ปรากฏแน่ชัดนัก
วัดดวงดีมีนามเดิมหลายชื่อ ได้แก่ พันธนุนมดี (Wat Phanthanu-Namadee), วัดอุดมดี (Wat U-domdee), วัดพนมดี (Wat Phanomdee), วันต้นหมากเหนือ (Wat Tonmark-nua) แต่ไม่ปรากฏหลักฐานว่าสร้างขึ้นเมื่อใด แต่สันนิษฐานว่า วัดดวงดีถูกสร้างโดยมีเจ้านายเมืองเชียงใหม่ผู้หนึ่ง หลังจากที่ พระยามังรายสร้างเมืองเชียงใหม่แล้ว
วัดดวงดีมีชื่อเสียง เพราะเป็นวัดเก่าแก่แห่งหนึ่งของเมืองเชียงใหม่ ในแต่ละวันมีทั้งชาวไทยและชาวต่างประเทศเข้าเยี่ยมชมเป็นจำนวนมาก  เพราะเหตุว่าชื่อวัดเป็นชื่อมงคล.
ประวัติ วัดดวงดี ตามหลักฐานที่ทางอดีตเจ้าอาวาส (พระอธิการบุญชู อภิปุญฺโญ) ได้ขอให้คุณปวงคำ ตุ้ยเขียว ค้นคว้าและเรียบเรียงประวัติวัดดวงดี เป็นดังนี้
วัดดวงดีนั้นตามปรากฏหลักฐานข้อมูลที่มีมาหลายชื่อ เช่น วัดพันธุนมดี วัดอุดมดี วัดพนมดี หรือ วัดต้นหมากเหนือ. ในปี 2513 คุณปวงคำได้เป็นผู้ช่วยวิจัยในโครงการวิจัยคำจารึกบนฐานพระพุทธรูป ในตำบลศรีภูมิและตำบลพระสิงห์ โดยมี ดร.ฮันส์ เพนธ์ เป็นหัวหน้า ได้พบคำจารึกบนฐานพระพุทธรูปโลหะองค์หนึ่ง ประดิษฐานอยู่ในวิหาร จารึกด้วยอักษรไทยยวน มีความว่า”สกราชได้ 859 ปีวายสี พระเจ้าตนนีแสนนึงไว้วัดต้นมกเหนือ”  (จ.ศ. 859 พ.ศ. 2039 สมัยพระเจ้ายอดเชียงรายครองเมืองเชียงใหม่) พระพุทธรูปองค์นี้น่าจะไม่มีผู้นำมาจากที่อื่น
แต่สร้างขึ้นในวัดนี้ ซึงมีชื่อเรียกอีกอย่างหนึ่งว่า "วัดต้นมกเหนือ หรือ วัดต้นหมากเหนือ"
วัดดวงดีคงสร้างขึ้นหลังจากพระเจ้ามังรายสร้างเมืองเชียงใหม่แล้ว (สันนิษฐานว่า) คงจะมีเจ้านายเมืองเชียงใหม่คนหนึ่งเป็นผู้คิดสร้างขึ้น.
ในปี พ.ศ. 2304 มีหลักฐานในประวัติเมืองเชียงใหม่ว่า เจ้าอาวาสวัดดวงดีได้รับอาราธนาให้ลาสิกขาบท และอัญเชิญให้เป็นเจ้าครองเมืองเชียงใหม่ เป็นระยะเวลาสั้นๆ จนปี พ.ศ. 2306 ล้านนาไทยรวมทั้งเมืองเชียงใหม่ต้องตกอยู่ภายใต้การปกครองของพม่าอีกครั้ง ลุจุลศักราช 1136 ตรงกับปีพ.ศ. 2317
เจ้ากาวิละ ซึ่งได้รับการสนับสนุนจากกองทัพพระเจ้ากรุงธนบุรี สามารถยึดเมืองเชียงใหม่คืนจากพม่าได้
เมื่อวันอาทิตย์ขึ้น 15 ค่ำ เดือนห้าเหนือ เมืองเชียงใหม่จึงเจริญรุ่งเรืองจนถึงปัจจุบัน
มีข้อมูลที่น่าสนใจว่า วัดนี้เคยใช้เป็นสำนักเรียนสำหรับลูกเจ้าขุนมูลนายในสมัยก่อน
และยังเคยถูกใช้เป็นสถานที่เรียนของนักเรียนยุพราชวิทยาลัยก่อนที่จะมีการก่อสร้างแล้วเสร็จอีกด้วย
สถานที่ตั้ง
228 ถ.พระปกเกล้า ตำบลศรีภูมิ อำเภอเมือง จังหวัดเชียงใหม่
ซางะ (เมือง)
ซางะ (佐賀市 (Saga-shi)) เป็นเมืองหลวงของจังหวัดซางะบนเกาะคีวชู ประเทศญี่ปุ่น มีขนาดพื้นที่ทั้งสิ้น 431.84 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 229,770 คน ในยุคเอโดะ ซางะเคยเป็นศูนย์กลางการปกครองของแคว้นศักดินาซางะ และเคยเป็นเมืองที่ใหญ่ที่สุดของอดีตแคว้นฮิเซ็ง
ท่าอากาศยานนานาชาติฉงชิ่งเจียงเป่ย์
ท่าอากาศยานนานาชาติฉงชิ่งเจียงเป่ย์ (จีนตัวย่อ: 重庆江北国际机场, จีนตัวเต็ม: 重慶江北國際機場, พินอิน: Chóngqìng Jiāngběi Guójì Jīchǎng) ตั้งอยู่ในเขตอู๋เป่ย นครฉงชิ่ง สาธารณรัฐประชาชนจีน ระยะทาง 21 กิโลเมตร จากศูนย์กลางนครฉงชิ่ง
ท่าอากาศยานฉงชิ่งเจียงเป่ย์เป็นท่าอากาศยานหลักในภูมิภาคตะวันตกเฉียงใต้ของจีน ในปี พ.ศ. 2552 มีจำนวนผู้โดยสารทั้งสิ้น 14,083,045 คน อยู่ในอันดับที่ 10 ของท่าอากาศยานในประเทศจีน ในด้านของจำนวนผู้ใช้บริการ และอยู่ในอันดับที่ 11 ในจำนวนปริมาณสินค้า อีกทั้งยังเป็นท่าอากาศยานหลักของสายการบิน ฉงชิ่งแอน์ไลน์ เสฉวนแอร์ไลน์ และแอร์ไชน่า
การออกแบบของท่าอากาศยาน จะให้ความสำคัญกับการเดินทางภายในประเทศมากกว่า โดยอาคารผู้โดยสารภายในประเทศจะมีขนาดใหญ่กว่า มีผู้ใช้บริการมากกว่า มีสิ่งอำนวยความสะดวกมากกว่า เช่นร้านอาหาร ร้านค้าต่างๆ รวมถึงระบบขนส่งมวลชนเช่น รถไฟฟ้า และ รถแท็กซี่ ขณะที่ส่วนเดินทางระหว่างประเทศจะมีอาคารขนาดเล็กตั้งห่างออกไปพอสมควร สิ่งอำนวยความสะดวกมีไม่มากนัก โดยมีรถโดยสารฟรีเชื่อมระหว่างอาคารผู้โดยสารภายในประเทศและอาคารผู้โดยสารระหว่างประเทศเพื่ออำความสะดวกแก่ผู้ใช้บริการ
กลุ่มพายุทอร์นาโด 21–26 พฤษภาคม พ.ศ. 2554
'''เหตุการณ์การเกิดกลุ่มพายุทอร์นาโดในวันที่ 21–26 พฤษภาคม พ.ศ. 2554''' เป็นหนึ่งในการเหตุการณ์การเกิดกลุ่มพายุทอร์นาโดที่ใหญ่ที่สุดที่เคยบันทึกมา ซึ่งส่งผลกระทบต่อภูมิภาคมิดเวสต์และทางตอนใต้ของสหรัฐอเมริกา พายุทอร์นาโดส่วนใหญ่พัฒนาขึ้นในบริเวณ ทะเลสาบสุพีเรีย ไปทางตะวันตกเฉียงใต้ถึง รัฐเท็กซัสตอนกลาง อีกส่วนได้พัฒนาแยกตามพื้นที่ต่างๆ พายุจอปลิน (พ.ศ. 2554) ทำลายพื้นที่หนึ่งในสามของเมืองจอปลิน รัฐมิสซูรี ส่งผลให้มีผู้เสียชีวิต 158 รายและบาดเจ็บกว่า 1,000 ราย พายุทอร์นาโดจอปลินเป็นพายุที่อันตรายที่สุดในสหรัฐอเมริกานับตั้งแต่วันที่ 9 เมษายน 2490 เมื่อ พายุทอร์นาโดกลาเซียร์-ฮิกกินส์-วู้ดเวิร์ด สังหารผู้คน 181 รายในเขตเมืองวู้ดเวิร์ด รัฐโอคลาโฮมา พายุทอร์นาโดที่ทำให้มีผู้เสียชีวิตได้เกิดใน รัฐอาร์คันซอ, รัฐแคนซัส, รัฐมินนิโซตา และ รัฐโอคลาโฮมา เช่นกัน โดยรวมแล้ว เหตุการณ์การเกิดกลุ่มพายุทอร์นาโดส่งผลให้มีผู้เสียชีวิต 184 ราย ในจำนวนนั้น 6 รายเป็นผู้เสียชีวิตที่ไม่เกี่ยวข้องกับเหตุการณ์พายุทอร์นาโด ทำให้เหตุการณ์ในครั้งนั้นร้ายแรงเป็นที่สองรองจาก เหตุการณ์การเกิดกลุ่มพายุทอร์นาโด พ.ศ. 2554 ซึ่งเป็นที่ร้ายแรงที่สุดนับตั้งแต่พ.ศ. 2516 และเป็นเหตุการณ์การเกิดกลุ่มพายุทอร์นาโดที่สร้างความเสียหายเป็นอันดับสองในประวัติศาสตร์ของสหรัฐอเมริกา โดยอยู่อันดับหลังเหตุการณ์การเกิดกลุ่มพายุทอร์นาโดในเดือนเมษายนในปีเดียวกัน โดยมีความเสียหายอยู่ที่ประมาณ 4-7 พันล้านดอลลาร์สหรัฐ
สรุปทางอุตุนิยมวิทยา
เดือนเมษายน พ.ศ. 2554 เป็นเดือนที่เกิดพายุทอร์นาโดมากที่สุดเป็นประวัติการณ์ โดยมีการเกิดกลุ่มพายุทอร์นาโดที่ใหญ่ที่สุด (มากที่สุดเป็นประวัติการณ์) ในสัปดาห์สุดท้ายของเหตุการณ์คร่าชีวิตผู้คนไปถึง 324 ราย ในทางตรงกันข้าม 3 สัปดาห์แรกของเดือนพฤษภาคมนั้นสงบอย่างน่าประหลาด พายุทอร์นาโดที่แยกในพื้นที่ต่างๆ ได้รับการยืนยันเพียงไม่กี่ลูกเท่านั้น อย่างไรก็ตามรูปแบบนี้เปลี่ยนไปทันทีจากการที่ หย่อมความกดอากาศต่ำกำลังแรงเข้าร่วมกับเส้นไดรไลน์ (Dry Line) และแนวปะทะอากาศเย็น และเคลื่อนที่ไปทางตะวันออก
ในวันที่ 21 พฤษภาคม พายุฝนฟ้าคะนองขนาดเล็กเริ่มพัฒนาขึ้นที่ บราวน์เคาน์ตี้ รัฐแคนซัส ในขณะที่พายุอีกลูกก่อตัวขึ้นทางตะวันออกเฉียงใต้ของเมืองเอมโพเรีย รัฐแคนซัส ที่บราวน์เคาน์ตี้เกิดพายุทอร์นาโดในช่วงเวลาสั้นๆ เหนือนครโทพีกา รัฐแคนซัส โดยเกิดความเสียหายเล็กน้อย พายุลูกนี้ยังสร้างความเสียหายอย่างมากในเมืองออสคาลูซา รัฐแคนซัส และชุมชนอื่นๆ ใกล้เคียง ในขณะเดียวกันที่นครเอ็มโพเรียเกิดพายุขนาด EF3 (ตามมาตราเอนแฮนซ์ฟูจิตะ) ที่เมืองรีดดิง รัฐแคนซัส มีผู้เสียชีวิต 1 ราย อีกหลายรายได้รับบาดเจ็บและอย่างน้อยบ้านเรือน 20 หลังถูกทำลาย พายุทั้งสองพัฒนามาจากพายุทอร์นาโดลูกอื่นๆ ในตลอดช่วงเย็น สภาพอากาศรุนแรงปานกลางได้ส่งผลกระทบที่มิดเวสต์และยาวออกไปสู่ทางใต้ของรัฐโอคลาโฮมา ในวันที่ 22 พฤษภาคม ทอร์นาโดที่เกิดจากซูเปอร์เซลล์ลูกแรกพัฒนาขึ้นในช่วงบ่าย ที่เมืองทวิน ทางตะวันตกของรัฐมินนิโซตา ก่อให้เกิดความเสียหายปานกลาง ในพื้นที่เมืองมินนีแอโพลิส หลังจากนั้นไม่นานพายุทอร์นาโดที่รุนแรงได้มุ่งเข้าหาเมืองฮาโมนี รัฐมินนิโซตา ทำให้องค์กรบริการสภาพอากาศแห่งชาติ (National Weather Service) ออกประกาศเตือนการเกิดพายุทอร์นาโดครั้งแรกของการเกิดกลุ่มพายุทอร์นาโด ช่วงบ่ายของวันนั้นเกิดพายุทอร์นาโดขนาดใหญ่และรุนแรงชนิดหลายตาพายุในระดับ EF5 (ตามมาตราเอนแฮนซ์ฟูจิตะ) ทำให้พายุทอร์นาโดในเมืองจอปลิน รัฐมิสซูรี่มีความรุนแรง ก่อให้เกิดการเสียชีวิต 158 ราย มันเป็นพายุทอร์นาโดลูกเดี่ยวที่อันตรายที่สุดในสหรัฐอเมริกาตั้งแต่ปี พ.ศ. 2490
มหาวิทยาลัยรัดเบาด์ไนเมเคิน
มหาวิทยาลัยรัดเบาด์ไนเมเคิน (Radboud Universiteit Nijmegen) เป็นมหาวิทยาลัยโรมันคาทอลิกที่ตั้งอยู่ในเมืองไนเมเคิน ประเทศเนเธอร์แลนด์ โดยได้รับการสนับสนุนงบประมาณจากรัฐ ปัจจุบันมีนักศึกษา 22,976 คน (ตุลาคม ค.ศ. 2019) ศึกษาอยู่ตามคณะต่าง ๆ 7 คณะได้แก่ คณะศิลปศาสตร์ คณะนิติศาสตร์ คณะแพทยศาสตร์ (ศูนย์การแพทย์มหาวิทยาลัยรัดเบาด์) วิทยาลัยการจัดการไนเมเคิน คณะปรัชญา เทววิทยา และศาสนศึกษา คณะวิทยาศาสตร์ และคณะสังคมศาสตร์
แต่เดิม มีการก่อตั้งมหาวิทยาลัยไนเมเคิน เมื่อ ค.ศ. 1655 แต่ได้มีการยุบเลิกไปอย่างรวดเร็วใน ค.ศ. 1680 ต่อมา มหาวิทยาลัยรัดเบาด์ไนเมเคินถูกตั้งขึ้นใหม่ใน ค.ศ. 1923 โดยใช้ชื่อแรกก่อตั้งว่า มหาวิทยาลัยคาทอลิกไนเมเคิน (Katholieke Universiteit Nijmegen) ในช่วงแรกมีนักเรียนเพียง 189 คนและคณาจารย์เพียง 27 คน ตั้งขึ้นตามความต้องการของชุมชนโรมันคาทอลิกที่ต้องการให้มีมหาวิทยาลัยขึ้นเป็นของตัวเอง เพราะนิกายคาทอลิกมักถูกกีดกันจากทางรัฐบาลเนเธอร์แลนด์ที่ให้การสนับสนุนนิกายโปรเตสแตนท์ จากนั้น สงครามโลกครั้งที่สองได้สร้างความเสียหายให้กับมหาวิทยาลัยอย่างหนักจากการทิ้งระเบิดและการสู้รบ หลังสงครามสงบ มหาวิทยาลัยกลับมาจัดการเรียนการสอนอีกครั้งเมื่อเดือนมีนาคม ค.ศ. 1945 และจำนวนนักเรียนได้เพิ่มขึ้นเรื่อย ๆ นับจากนั้น จาก 3,000 คนใน ค.ศ. 1960 เป็น 15,000 คน ใน ค.ศ. 1980 และมีมากกว่า 22,000 คนในปัจจุบัน ในจำนวนนี้มีนักเรียนต่างชาติคิดเป็นสัดส่วนประมาณ 10.7 เปอร์เซ็นต์
ซิเลีย
ซิเลีย (Cilia) หรือรูปเอกพจน์ ซิเลียม เป็นออร์แกเนลล์ชนิดหนึ่งที่พบในเซลล์ยูคารีโอต มีรูปทรงเป็นส่วนที่ปูดออก (protuberance) ทรงเพรียวที่ออกมาจากตัวเซลล์
ซิเลียสามารถแบ่งออกเป็นสองชนิด: เคลื่อนไหวได้ (motile) กับ เคลื่อนไหวไม่ได้ (non-motile) ซิเลียที่เคลื่อนไหวไม่ได้นั้นเรียกอีกชื่อว่า ซิเลียปฐมภูมิ (primary cilia) โดยทั่วไปแล้วทีหน้าที่เป็นออร์แกเนลล์รับรู้ นอกจากนี้ยังมีซิเลียอีกชนิดหนึ่งที่พบเพียงชั่วคราวในเอมบริโอระยะแรกเท่านั้น เรียกว่า ซิเลียโหนด (nodal cilia) และมีความจำเป็นต่อการก่อเกิดของความอสมมาตรของร่างกายจากซ้ายไปขวา
ในเซลล์ยูคารีโอต ซิเลียที่เคลื่อนที่ได้และแฟลกเจลลาประกอบกันเป็นกลุ่มของออร์แกเนลล์ที่เรียกว่าอุนดูลิพอเดีย (undulipodia) โครงสร้างของซิเลียในยูคารีโอตนั้นเหมือนกันกับแฟลกเจลลาในยูคารีโอต ถึงแม้ความแตกต่างอาจถูกระบุในแง่ของการใช้งานหรือความยาว
เอช. ไรเดอร์ แฮ็กการ์ด
'''เอช. ไรเดอร์ แฮ็กการ์ด หรือชื่อเต็มว่า เซอร์ เฮนรี ไรเดอร์ แฮ็กการ์ด''' (Sir Henry Rider Haggard) (22 มิถุนายน ค.ศ. 1856 - 14 พฤษภาคม ค.ศ. 1925) เป็นนักเขียนนวนิยายแนวผจญภัย ที่มีฉากหลังของเรื่องอยู่ในดินแดนอันแปลกประหลาด เช่น ในแอฟริกา เป็นต้น เขายังเป็นหนึ่งในผู้ปฏิรูประบบเกษตรกรรมในดินแดนต่างๆ ในอาณาเขตของสหราชอาณาจักรด้วย เขาได้รับพระราชทานเครื่องราชอิสริยาภรณ์ชั้นอัศวิน ในปี ค.ศ. 1919
งานเขียนชิ้นสำคัญของแฮ็กการ์ดได้แก่ "สมบัติพระศุลี" (King Solomon's Mines) พร้อมภาคต่อคือ "อัลลัน ควาเตอร์ไมน์" (Allan Quatermain) และเรื่อง "She" กับภาคต่อคือ "Ayesha" ซึ่งทั้งหมดเป็นนวนิยายผจญภัยในดินแดนอันลึกลับแห่งแอฟริกา นอกจากนี้เขายังมีชื่อเสียงจากนวนิยายเชิงมหากาพย์ของไวกิ้ง เรื่อง "Eric Brighteyes"
1856 1925
ซัสโก้
บริษัท ซัสโก้ จำกัด (มหาชน) ก่อตั้งเมื่อปี พ.ศ. 2520 เป็นบริษัทที่ทำธุรกิจการค้าผลิตภัณฑ์ประเภทปิโตรเลียมภายใต้เครื่องหมายการค้า "ซัสโก้" โดยมีรายได้หลักจากการค้าส่งน้ำมันให้กับประเทศเพื่อนบ้าน การบริหารสถานีบริการน้ำมัน การบริหารสถานีบริการก๊าซ และการบริหารคลังน้ำมัน นอกจากนี้ ซัสโก้ยังเป็นผู้ค้าน้ำมันขนาดกลางที่มีสถานีบริการน้ำมันและก๊าซธรรมชาติครอบคลุมทั่วประเทศอีกด้วย นาย มงคล สิมะโรจน์ เป็น ประธานกรรมการ นาย ภิมุข สิมะโรจน์ เป็นรองประธานกรรมการและประธานกรรมการบริหาร และ นาย ชัยฤทธิ์ สิมะโรจน์ เป็น กรรมการผู้จัดการ
ประวัติ
บริษัทฯ ได้เป็นบริษัทรับอนุญาตในตลาดหลักทรัพย์แห่งประเทศไทย ตั้งแต่วันที่ 31 สิงหาคม พ.ศ. 2533 และต่อมาในปี พ.ศ. 2536 ตลาดหลักทรัพย์แห่งประเทศไทยได้เปลี่ยนฐานะของบริษัทฯ จากบริษัทรับอนุญาตเป็นบริษัทจดทะเบียน และบริษัทฯ ได้จดทะเบียน แปรสภาพเป็นบริษัทมหาชนจำกัด เมื่อวันที่ 8 กุมภาพันธ์ 2536 เลขทะเบียนที่ บมจ.80 ของกรมทะเบียนการค้า กระทรวงพาณิชย์
ในปี พ.ศ. 2529 บริษัทได้เริ่มจำหน่ายน้ำมันผ่านสถานีบริการน้ำมัน โดยเริ่มที่ภาคใต้รวม 32 สาขาก่อน และแยกธุรกิจขนส่งน้ำมันทางน้ำออกจากธุรกิจสถานีบริการน้ำมัน โดยขายสินทรัพย์ทั้งหมดให้กับ บริษัท สยามมงคลเดินเรือ จำกัด ซึ่งเป็นบริษัทในเครือ หลังจากนั้น ซัสโก้ได้ขยายสถานีบริการน้ำมันซัสโก้ไปในทุกภาคของประเทศ รวมถึงในกรุงเทพฯ และปริมณฑลด้วย ปัจจุบัน คลังน้ำมันของซัสโก้มีทั้งหมด 3 แห่ง คือ คลังน้ำมันราษฎร์บูรณะ คลังน้ำมันสุราษฎร์ธานี และคลังน้ำมันสงขลา
ปัจจุบัน ตั้งแต่วันที่ 7 ธันวาคม 2553 บริษัทได้เปลี่ยนชื่อจาก บริษัท สยามสหบริการ จำกัด (มหาชน) (Siam United Service Public Company Limited) มาเป็น บริษัท ซัสโก้ จำกัด (มหาชน) (Susco Public Company Limited) และในวันที่ 3 ธันวาคม 2555 บริษัท ซัสโก้ จำกัด (มหาชน) ได้เข้าซื้อกิจการของบริษัท ปิโตรนาส รีเทล (ประเทศไทย) จำกัด ผู้บริหารสถานีบริการน้ำมันปิโตรนาส ผู้จำหน่ายน้ำมันเชื้อเพลิงและน้ำมันหล่อลื่นปิโตรนาส และผู้บริหารร้านสะดวกซื้อซูเรีย โดยซื้อกิจการมาทั้งหมด 96 สาขา ในหลายจังหวัดในกรุงเทพฯ ปริมณฑล และจังหวัดขนาดใหญ่และขนาดกลาง ทำให้ซัสโก้มีสถานีบริการน้ำมันเพิ่มขึ้น เมื่อรวมกับสถานีบริการน้ำมันเดิมของซัสโก้จะมีอยู่ถึง 230 สาขา และครอบคลุมทั่วประเทศโดยเฉพาะในกรุงเทพฯ และปริมณฑลเพิ่มขึ้น จากเดิมที่เน้นตลาดต่างจังหวัดเป็นหลัก มีในกรุงเทพฯ น้อยกว่า 20 สาขา ก่อนหน้านี้เมื่อปี 2550 บริษัท ซัสโก้ จำกัด (มหาชน) เคยเข้าซื้อกิจการสถานีบริการน้ำมันทีพีไอของบริษัท ไออาร์พีซี จำกัด (มหาชน) ซึ่งเป็นผู้บริหารสถานีบริการน้ำมันทีพีไอ ผู้จำหน่ายน้ำมันเชื้อเพลิงและน้ำมันหล่อลื่นทีพีไอ และผู้บริหารร้านสะดวกซื้อทีพีไอ มาร์ท โดยซื้อกิจการมาทั้งหมด 23 สาขา ปัจจุบันอยู่ระหว่างติดต่อผู้ทำธุรกิจร้านะดวกซื้อ ร้านกาแฟ และศูนย์บริการถยนต์ให้มาเปิดสาขาในสถานีบริการน้ำมันปิโตรนาสเดิมและซัสโก้ด้วย และกำลังปรับปรุงปั๊มน้ำมันปิโตรนาส 96 สาขาให้แล้วเสร็จในปี 2557
ตั้งแต่อดีตจนถึงปัจจุบัน บริษัทฯ มีสำนักงานใหญ่และคลังน้ำมันของตัวเองอยู่ที่ถนนราษฎร์บูรณะ เขตราษฎร์บูรณะ กรุงเทพมหานคร
ความตกลงเอลีเซ
ข้อตกลงเอลีเซมีผลบังคับใช้และมีการเฉลิมฉลองในไซ่ง่อนเมื่อ 14 มิถุนายน และมีการจัดตั้งรัฐภาคีแห่งเวียดนามเมื่อ 1 กรกฎาคม สมัชชาแห่งชาติฝรั่งเศสให้สัตยาบันเมื่อ 29 มกราคม พ.ศ. 2493 และทำให้สมเด็จพระจักรพรรดิบ๋าว ดั่ย ทรงเปลี่ยนสถานะจากผู้ลี้ภัยมาเป็นประมุขรัฐ หลังจากนั้นไม่นาน สหรัฐให้การรับรองทางการทูตแก่รัฐภาคีแห่งเวียดนามเมื่อ 4 กุมภาพันธ์ พ.ศ. 2493 การที่สหรัฐให้การรับรองนี้ รวมทั้งการให้ความช่วยเหลือทางทหารแก่ฝรั่งเศส ทำให้กลายเป็นพันธะผูกพันที่ดึงสหรัฐเข้าสู่สงครามเวียดนาม
กีฬาเรือพายในโอลิมปิกฤดูร้อน
กีฬาเรือพายในโอลิมปิก (Rowing) ได้รับการบรรจุในโอลิมปิกตั้งแต่โอลิมปิกสมัยใหม่ครั้งแรกที่กรุงเอเธนส์ ปี ค.ศ. 1896 แต่โชคไม่ดีเพราะสภาพอากาศไม่เอื้ออำนวยจึงไม่สามารถจัดแข่งได้ อีก 4 ปีต่อมาเมื่อประเทศฝรั่งเศสเป็นเจ้าภาพ จึงมีการแข่งขันเรือพายเป็นครั้งแรกในกีฬาโอลิมปิก ซึ่งในครั้งนั้นมีการแข่งขันเฉพาะประเภทชายรวม 5 รายการ ในระยะแรกอังกฤษครองความเป็นจ้าวอย่างโดดเด่นมาก ต่อมาสหรัฐอเมริกาจึงเข้ามาแทนที่ จนมาถึงช่วงทศวรรษ 1950 โซเวียตและเยอรมนีตะวันออกเริ่มเข้ามาแย่งเหรียญทอง แต่ปัจจุบันนี้ไม่มีใครโดดเด่นพิเศษ ต่างก็มีโอกาสคว้าเหรียญทองเท่าเทียมกัน
ตารางสรุปเหรียญ
ที่มา:
สุริยา ชินพันธุ์
สุริยา ชินพันธุ์ มีชื่อจริงคือ ธนยศ ชินพันธุ์ (ชื่อเดิม: ประมูล ชินพันธุ์ ) มีชื่อเล่นว่า "ตุ้ย" หรือ "เอ" เป็นนักแสดง และนักร้องชาวไทย
ประวัติ
สุริยาเกิดเมื่อวันที่ 19 พฤศจิกายน พ.ศ. 2495 ที่ตำบลหมากแข้ง อำเภอเมือง จังหวัดอุดรธานี เป็นลูกชายคนที่ 3 ในจำนวนพี่น้องทั้งหมด 6 คนซึ่งเป็นชาย 4 หญิง 2 ในบรรดาลูก ๆ ของนายวิบูลย์และนางจิตรา ชินพันธุ์ สำเร็จการศึกษาระดับ มศ.3 จากโรงเรียนอุดรพิทยานุกูล เมื่อจบแล้วได้ช่วยกิจการทางบ้าน คือคุมรถโดยสารระหว่างจังหวัด บางครั้งก็ทำหน้าที่พนักงานขับเอง จนกระทั่งอายุได้ 17 ปี อยากเป็นทหาร จึงไปสมัครเป็นทหารที่จังหวัดลพบุรี แต่สอบตกสัมภาษณ์ จึงไปหาอาซึ่งเป็นนายแพทย์ที่จังหวัดนครสวรรค์ ชื่อ น.พ.จรูญ ชินพันธุ์ ช่วยดูแลคนใข้ในคลินิกของอาที่ตัวอำเภอเมืองนครสวรรค์ ด้วยความที่ชื่นชอบเพลงลูกทุ่ง ประกอบกับมีหน่วยก้านพอที่จะเป็นดาราได้ อาจึงฝากฝังให้ ในที่สุดก็ได้เข้ากรุงเทพมหานครเพื่อฝึกการเป็นนักแสดง พร้อมกับ นัยนา ชีวานันท์ ที่วังละโว้ ของพระเจ้าวรวงศ์เธอ พระองค์เจ้าอนุสรมงคลการ (เสด็จพระองค์ชายเล็ก) โดยทำการฝึกพร้อมกับ สรพงษ์ ชาตรี โดยครั้งนี้ถือเป็นการเดินทางเข้ากรุงเทพมหานครเป็นครั้งแรกในชีวิตของสุริยาด้วย
เมื่อเข้ามาในกรุงเทพมหานครแล้ว ได้อยู่ในสังกัดของช่อง 4 บางขุนพรหม โดยระยะแรกใช้ชื่อจริงเลยว่า "ประมูล ชินพันธุ์" ได้ร้องเพลงลูกทุ่งกรุงไทย เมื่อเริ่มมีชื่อเสียงบ้างแล้ว จึงได้ลองเล่นละครโทรทัศน์เรื่องแรก คือ "เลือดทาแผ่นดิน" พร้อมกับเปลี่ยนชื่อเป็น "สุริยา ชินพันธุ์" จากการตั้งชื่อให้ของสุวัฒน์ วรดิลก พร้อมกับฝึกฝนการแสดงไปด้วย เช่นการฝึกกระบี่กระบองในละครแนวจักร ๆ วงศ์ ๆ กับ กำธร สุวรรณปิยะศิริ
มีโอกาสแสดงภาพยนตร์ครั้งแรกจากเรื่อง "สวนสน" จากการชักชวนของครูชาลี อินทรวิจิตร โดยประกบคู่กับ ช้องมาศ ภุมรา ซึ่งเป็นนางเอก ทำให้มีชื่อเสียงเป็นอย่างมาก จากนั้นก็มีผลงานออกมาเรื่อย ๆ ตามมาทั้งภาพยนตร์และละครโทรทัศน์ เช่น "ผยอง", "ลูกเจ้าพระยา", "มือปืนนมสด", "นักเลงสามสลึง" และที่ประสบความสำเร็จมากที่สุด คือ "มนต์รักแม่น้ำมูล" ในปี พ.ศ. 2521 โดยแสดงประกบคู่กับ สมบัติ เมทะนี ซึ่งเป็นพระเอกอีกคนด้วย ซึ่งในเรื่องตัวละครของสุริยาต้องร้องเพลง แต่ผู้ที่ขับร้องจริง ๆ คือ สนธิ สมมาตร จนผู้คนเข้าใจผิดว่าเป็นเสียงของสุริยา
หลังจากนั้น สุริยา ก็ได้มีผลงานทางละครโทรทัศน์แนวจักร ๆ วงศ์ ๆ อีกหลายเรื่องทาง ช่อง 7 เช่น "สิงหไกรภพ" (คู่กับ ดวงพร เอกศาสตร์), "ไชยเชษฐ์" (คู่กับ ผุสรัตน์ ดารา) กับช่อง 3 เช่น "ชะนีน้อย" (คู่กับ ผุสรัตน์ ดารา) ฯลฯ โดยเป็นทั้งผู้จัด, ผู้กำกับฯ และแสดงเอง และได้รับรางวัลเมขลาจากเรื่อง "โอรสหมาป่า"
ควอเลีย
ควอเลีย (qualia, เอกพจน์ quale) เป็นคำในปรัชญาที่ใช้เรียกประสบการณ์แห่งการรับรู้ซึ่งเป็นอัตวิสัยจิตวิสัย คำนี้มาจากคำละตินซึ่งหมายความว่า “ลักษณะอย่างไร” หรือ  “ชนิดไหน”  ตัวอย่างของควอเลียคือความรู้สึกปวดหัว  รสชาติของไวน์  และสีแดงของท้องฟ้าในยามเย็นที่บุคคลรู้สึกรับรู้
สุริยา ชินพันธุ์
ประวัติ
ในส่วนของผลงานเพลง สุริยา ยังเป็นเจ้าของเสียงต้นฉบับในเพลง "รักเก่าที่บ้านเกิด" เป็นคนแรกอีกด้วย ซึ่งเพลงนี้ต่อมาได้มีนักร้องในรุ่นหลังหลายคนนำกลับมาร้องใหม่ และต่อมาได้ก่อตั้งวงดนตรีลูกทุ่งขึ้นมาด้วย ประสบความสำเร็จอยู่ได้ 3 ปีก่อนจะยุบวงลงในที่สุด พร้อมกับปัญหาสุขภาพที่เข้ามา นอกจากนี้ยังเคยขึ้นคอนเสิร์ต เอกชัย ศรีวิชัย พ.ศ. 2546-2548
ควอเลีย
แดเนียว เดนเน็ทท์ (เกิด ค.ศ. 1942) คนอเมริกันผู้เป็นนักปรัชญาและนักวิทยาการรับรู้ (cognitive scientist) ได้ประพันธ์เกี่ยวกับคำว่าควอเลียไว้ว่า
ความสำคัญของควอเลียในจิตปรัชญา (philosophy of mind)  มากจากประเด็นว่า  ควอเลียปรากฏเป็นปัญหาสำคัญต่อคำอธิบายปัญหากายจิต (mind-body problem)  ของนักวัตถุนิยม แต่ว่า การอภิปรายถึงความสำคัญของควอเลียโดยมากเป็นไปตามคำนิยามของควอเลียที่นักอภิปรายใช้  และนักปรัชญาบางพวกก็ให้ความสำคัญ  บางพวกก็ปฏิเสธ  ซึ่งความมีอยู่จริง ๆ ของลักษณะเฉพาะบางอย่างของควอเลีย  เพราะฉะนั้น  ความเป็นไปและความมีอยู่จริง ๆ ของควอเลีย  เป็นเรื่องที่ยังถกเถียงกันอยู่
สุริยา ชินพันธุ์
ประวัติ
ชีวิตครอบครัว สุริยา ชินพันธุ์ สมรสกับ ระพีพรรณ เปรมรัศมี มีบุตรด้วยกันทั้งหมด 2 คน เป็นชาย 1 หญิง 1 ซึ่งมีครอบครัวกันหมดแล้ว สุริยา ไม่ได้มีผลงานในวงการบันเทิงอีกเนื่องจากก่อนหน้านี้ได้ป่วยเป็นโรคเส้นเลือดในสมองอุดตัน จนกระทั่งมีอาการอัมพฤกษ์ ภรรยาก็เลิกรากันไป จึงได้รับความช่วยเหลือจาก สรพงษ์ ชาตรี เพื่อนนักแสดงร่วมรุ่น เมื่อหายเป็นปกติ สุริยาหาเลี้ยงชีพด้วยอาชีพสารพัด ทั้งขับแท็กซี่, ทำร้านอาหาร, เป็นผู้จัดละครโทรทัศน์
ในช่วงหลัง สุริยาป่วยเป็นโรคไวรัสซีที่ตับ และอีกหลายโรค ต้องรับประทานยาเป็นจำนวนมากและเข้ารับตรวจสุขภาพเป็นประจำในทุกเดือน ต้องหาเลี้ยงชีพด้วยการขายรองเท้ามือสองและเสื้อผ้ามือสองตามตลาดนัดจังหวัดต่าง ๆ และรับจ้างร้องเพลงบ้างตามงานต่าง ๆ แล้วแต่ผู้ว่าจ้าง และได้อยู่กินกับ บูรพา ชินพันธุ์ ภรรยาคนปัจจุบันมานานกว่า 20 ปี ซึ่งทั้งคู่ไม่มีบุตรด้วยกันที่บ้านพักส่วนตัวที่ย่านคลองสาม ตำบลลาดสวาย อำเภอลำลูกกา จังหวัดปทุมธานี โดยภรรยาไม่ได้ทำงานเนื่องจากเคยป่วยเป็นมะเร็งมาก่อนเหมือนกัน และลาออกจากงานประจำเพื่อดูแลสุริยาโดยเฉพาะ ทำให้สุริยาต้องเป็นเรี่ยวแรงหลักในการหาเลี้ยงชีพแต่เพียงผู้เดียว
รถไฟดนตรี
ประวัติของค่าย
ในปี พ.ศ. 2552 ทางบริษัทจะมีอายุครบ 30 ปี จึงได้รวบรวมงานเพลงของศิลปินดังๆ ในอดีตทั้งหมด 8 ศิลปินได้แก่ ฟรีเบิร์ดส,สาว สาว สาว, ชรัส เฟื่องอารมย์, ภูสมิง หน่อสวรรค์, พัณนิดา เศวตาสัย, จำรัส เศวตาภรณ์, สุชาติ ชวางกูร และ ศุ บุญเลี้ยง มาจำหน่ายใหม่ในรูปแบบบ็อกซ์เซ็ต
ไมโครซอฟท์ โมบาย
ไมโครซอฟท์ โมบาย (Microsoft Mobile Oy) เป็นบริษัทโทรคมนาคมรายใหญ่ของโลก มีสำนักงานใหญ่อยู่ที่เมืองเอสโป ประเทศฟินแลนด์ ปัจจุบันเป็นผู้ผลิตโทรศัพท์มือถือที่ใหญ่เป็นอันดับ 2 ของโลก โดยเกิดจากการที่เมื่อวันที่ 2 กันยายน พ.ศ. 2556 ไมโครซอฟท์ได้ประกาศเข้าซื้อกิจการด้านโทรศัพท์ของโนเกียทั้งหมด ในราคา 7.17 พันล้านดอลลาร์สหรัฐ ต่อมาในวันที่ 25 เมษายน 2557 ไมโครซอฟท์ได้เปลี่ยนชื่อโนเกียเป็นไมโครซอฟท์ โมบาย ซึ่งจะเป็นในฐานะบริษัทลูก
โกไยเก
โกไยเก (Coyhaique, Coihaique) เป็นเมืองหลักของแคว้นไอเซน ทางตอนใต้ของประเทศชิลี
ปฏิบัติการโอเวอร์ลอร์ด
ปฏิบัติการโอเวอร์ลอร์ด (Operation Overlord) เป็นรหัสนามสำหรับยุทธการที่นอร์ม็องดี ปฏิบัติการของฝ่ายสัมพันธมิตรที่ได้เปิดฉากการบุกครองที่ประสบความสำเร็จในดินแดนยุโรปตะวันตกที่อยู่ภายใต้การยึดครองของเยอรมันในช่วงสงครามโลกครั้งที่สอง ปฏิบัติการครั้งนี้ได้เปิดฉากขึ้นเมื่อวันที่ 6 มิถุนายน ค.ศ. 1944 ด้วยการยกพลขึ้นบกที่นอร์ม็องดี (ปฏิบัติการเนปจูน, ยังเป็นที่รู้จักกันทั่วไปคือ ดี-เดย์) การโจมตีทางอากาศโดยเหล่าพลร่มที่มาพร้อมกับเครื่องบินบรรทุกจำนวน 1,200 ลำที่ล่วงหน้าออกไปก่อนที่จะมีการโจมตีด้วยการยกพลสะเทิ้นน้ำสะเทิ้นบกด้วยเรือจำนวน 5,000 ลำ จำนวนทหารเกือบ 160,000 นายได้ข้ามช่องแคบอังกฤษเมื่อวันที่ 6 มิถุนายน และทหารของฝ่ายสัมพันธมิตรมีจำนวนมากกว่าสองล้านนายในฝรั่งเศสในช่วงสิ้นเดือนสิงหาคม
การตัดสินใจที่จะรับรองว่าจะบุกครองข้ามช่องแคบในปี ค.ศ. 1944 ได้ถูกจัดขึ้นที่การประชุมไทรเดนท์ในกรุงวอชิงตันในเดือนพฤษภาคม ค.ศ. 1943 นายพล ดไวต์ ดี. ไอเซนฮาวร์ ได้รับการแต่งตั้งให้เป็นผู้บัญชาการแห่งกองบัญชาการทหารสูงสุดของกองกำลังพันธมิตรรบนอกประเทศ (Supreme Headquarters Allied Expeditionary Force-SHAEF) และนายพล เบอร์นาร์ด มอนต์โกเมอรี ได้รับการแต่งตั้งให้เป็นผู้บัญชาการแห่งกองทัพที่ 21 ซึ่งประกอบไปด้วยทั้งหมดของกองกำลังทางภาคพื้นดินที่เกี่ยวข้องที่จะบุกครอง ชายฝั่งของนอร์ม็องดีบนทางด้านตะวันตกเฉียงเหนือของฝรั่งเศสได้ถูกเลือกให้เป็นที่ตั้งของการบุกครอง ด้วยฝ่ายอเมริกันได้กำหนดพื้นที่คือส่วนหนึ่งของรหัสนามว่า ยูทาห์ และโอมาฮ่า ส่วนฝ่ายอังกฤษที่ซอร์ด และโกลด์ และฝ่ายแคนาดาที่จูโน เพื่อให้เป็นไปตามสภาพที่ได้คาดหวังไว้ในหัวหาดนอร์ม็องดี เทคโนโลยีพิเศษได้ถูกพัฒนาขึ้น รวมทั้งท่าเรือเทียมสองแห่งที่ถูกเรียกว่า มัลเบอร์รี่ ฮาร์เบอร์ และขบวนของรถถังที่ศึกษาเป็นพิเศษที่มีชื่อว่า Hobart's Funnies ในช่วงเดือนที่นำไปสู่การบุกครอง ฝ่ายสัมพันธมิตรได้ดำเนินการล่อลวงทางทหารอย่างเป็นรูปธรรม ปฏิบัติการบอดีการ์ด การให้ข้อมูลข่าวสารที่ผิดทั้งอิเล็กทรอนิกส์และภาพ ด้วยเหตุนี้ทำให้เยอรมันเกิดเข้าใจผิดเกี่ยวกับวันที่และสถานที่ของการยกพลขึ้นบกหลักของฝ่ายสัมพันธมิตร ฟือเรอร์ อดอล์ฟ ฮิตเลอร์ ได้มอบหมายให้จอมพล แอร์วีน ร็อมเมิล ในความรับผิดชอบของการพัฒนาป้อมปราการตลอดแนวทั้งหมดของกำแพงแห่งแอตแลนติกที่ฮิตเลอร์ได้ป่าวประกาศเอาไว้ในความคาดหมายของการบุกครอง
จอห์น แมรี่
อูซูเอ็กบูนาม โฮนี่ จอห์น แมรี่ (John Mary Honi Uzuegbunam) เกิดวันที่ 9 มีนาคม พ.ศ. 2536 เป็นนักฟุตบอลชาวแคเมอรูน เขาเป็นลูกครึ่งแคเมอรูน กับไนจีเรีย จึงสามารถพูดได้ทั้ง 2 ภาษา เขาเคยเล่นให้แก่สโมสรฟุตบอลเอ เอส ฟอร์ทูนา โดยทำประตูไปได้ 23 ประตู ปัจจุบันเล่นฟุตบอลให้แก่อวิสปา ฟูกูโอกะ ในเจลีก ดิวิชัน 1 โดยเล่นในตำแหน่งกองหน้า และยังเล่นฟุตบอลทีมชาติแคเมอรูน ในชุด 20 ปีอีกด้วย
จอห์น แมรี่ เป็นชาวต่างชาติผู้ทำการฝึกซ้อมเพลงสรรเสริญพระบารมี และเพลงสดุดีมหาราชา โดยได้รับการชื่นชมจากชาวไทย
องอาจ สาตรพันธุ์
งานออกแบบขององอาจในช่วงแรก มักจะเป็นงานสถาปัตยกรรมที่เน้นใช้วัสดุจำพวก คอนกรีต มีรูปแบบโมเดิร์นเต็มตัว ซึ่งล้วนได้รับอิทธิพลมาจากเลอกอร์บูซีเย เช่น อาคารโรงเรียนปานะพันธ์วิทยา ที่มีการนำแนวคิดหลักลักษณะสถาปัตยกรรม 5 ประการของเลอกอร์บูซีเยมาใช้อย่างชัดเจน ปัจจุบันอาคารแห่งนี้ได้ถูกทุบทิ้งไปแล้ว เขายังออกแบบงานในรูปแบบ สถาปัตยกรรมคอนกรีตเปลือย หรือที่เรียกว่า Brutalism เช่น อาคารเรียนฟิสิกส์ มหาวิทยาลัยเกษตรศาสตร์ ด้านงานอออกแบบอาคารสูง เขาเป็นผู้ออกแบบ ตึกช้าง ซึ่งเคยได้รับการจัดอันดับให้เป็นหนึ่งในตึกระฟ้าที่มีเอกลักษณ์ที่สุดในโลก 20 อันดับ
งานในช่วงหลัง องอาจได้เปลี่ยนแนวทางการออกแบบไปสู่งานสถาปัตยกรรมที่เน้นกลิ่นอายของความเป็นท้องถิ่นไทย ไม่ว่าจะเป็น โรงแรมราชมรรคา โรงแรมแทมมารินวิลเลจ จังหวัดเชียงใหม่ ที่นำรูปแบบล้านนามาใช้ในงานออกแบบอย่างเต็มตัว เขายังเป็นกรรมการตัดสินผลงานดีเด่นทางสถาปัตยกรรมของสมาคมสถาปนิกสยาม อีกด้วย
ประวัติ
องอาจ สาตรพันธุ์ เกิดเมื่อวันที่ 8 กุมภาพันธ์ พ.ศ. 2487 ที่กรุงเทพมหานคร เป็นบุตรคนสุดท้อง ในจำนวนพี่น้อง  4  คน บิดาชื่อนายอัญ  สาตรพันธุ์  มารดาชื่อนางลำเจียก  สาตรพันธุ์  สมรสกับนางรุจิรัตน์  วิจิตรานนท์ จบการศึกษาระดับมัธยมศึกษาจากโรงเรียนปานะพันธุ์วิทยา จากนั้นจึงได้ไปศึกษาด้านสถาปัตยกรรม ในระดับปริญญาตรี ณ มหาวิทยาลัยคอร์เนล และระดับปริญญาโท จากมหาวิทยาลัยเยล ภายหลังจบการศึกษาองอาจได้ทำงานกับบริษัท Glen Paulsen & Associates  Architects, Bloomfield Hills, รัฐมิชิแกน สหรัฐอเมริกา จนต่อมาในปี พ.ศ. 2512 ได้ก่อตั้งสำนักงาน ”องอาจสถาปนิก” ขึ้นที่ถนนศรีอยุธยา  กรุงเทพมหานคร
ผลงาน
<Gallery heights="150px" widths="150px" perrow ="6"> ไฟล์:Class room building, Panabhandhu.jpg|Panabhandhu School ไฟล์:Sammakorn sales office.jpg|Sammakorn sales office ไฟล์:Elephant Building.jpg|Elephant Building ไฟล์:Toshiba Headquater.jpg|Toshiba Headquater ไฟล์:Icon III Condiminium.jpg|Icon III Condiminium ไฟล์:Ong-ard Architects Atelier.jpg|Ong-ard Architects Atelier ไฟล์:Tamarind Village.JPG|thumb|Tamarind Village ไฟล์:Rachamankha Hotel.JPG|thumb|Rachamankha Hotel ไฟล์:Private Residence Bangkok.JPG|thumb|Private Residence Bangkok ไฟล์:Maerim Residence Chiang Mai.JPG|thumb|Maerim Residence Chiang Mai ไฟล์:Private Residence.JPG|thumb|Private Residence Chiang Mai ไฟล์:Physics Building SciKU.jpg|thumb|Physics Building, Kasetsart University </Gallery>
คิโยชิ ทานาเบะ
คิโยชิ ทานาเบะ นักมวยสากลชาวญี่ปุ่น เกิดเมื่อ 10 ตุลาคม พ.ศ. 2483 ที่เมืองอาโอโมริ ประเทศญี่ปุ่น เคยชกมวยสากลสมัตรเล่นได้เหรียญทองแดงในกีฬาโอลิมปิก พ.ศ. 2503 ก่อนจะขึ้นชกมวยสากลอาชีพ สถิติการชก 22 ครั้ง ชนะ 21 (น็อค 5) แพ้ 1
ประวัติ
ทานาเบะเป็นนักมวยสากลสมัครเล่นชาวญี่ปุ่นคนแรกที่ได้เหรียญรางวัลโอลิมปิกใน พ.ศ. 2503 และได้เหรียญทองกีฬาเอเชียนเกมส์ พ.ศ. 2505 ในรุ่นแบนตัมเวท เขาขึ้นชกมวยสากลสมัครเล่นถึง 120 ครั้ง จากนั้น หันมาชกมวยสากลอาชีพ ได้แชมป์ประเทศญี่ปุ่นรุ่นฟลายเวทใน พ.ศ. 2508 และได้ชกกับแชมป์โลก WBA รุ่นฟลายเวท เมื่อเดือนกุมภาพันธ์ พ.ศ. 2510 ชนะน็อค โอราซิโอ เอนริเก อักกาบาโย ยก 6 เขาวางแผนจะชกชิงแชมป์โลกกับอักกาบาโยในเดือนกรกฎาคม ปีเดียวกันนั้น แต่มีปัญหาเกี่ยวกับดวงตา ต้องผ่าตัด และต้องแขวนนวมไปในที่สุด
โอลิเวีย ลัฟกิน
แหล่งข้อมูลอื่น
1979
มหาวิทยาลัยเอรัสมุสรอตเทอร์ดาม
มหาวิทยาลัยเอรัสมุสรอตเทอร์ดาม หรือ เอรัสมุสอูนิเวอร์ซิไตท์รอตเทอร์ดาม (Erasmus Universiteit Rotterdam) เป็นมหาวิทยาลัยรัฐที่ตั้งอยู่ในเมืองรอตเทอร์ดาม ประเทศเนเธอร์แลนด์ ใช้ชื่อตามเดซีเดริอุส เอรัสมุส นักมนุษยนิยมและนักเทววิทยาศาสนาคริสต์ชาวดัตช์ สมัยคริสต์ศตวรรษที่ 15 มหาวิทยาลัยประกอบด้วย 7 คณะซึ่งสามารถจำแนกได้เป็น 4 กลุ่มสาขาได้ดังนี้
มหาวิทยาลัยก่อตั้งขึ้นเมื่อวันที่ 8 พฤศจิกายน ค.ศ. 1913 ปัจจุบันมีนักศึกษา 29,790 คน และบุคลากร 3,089 คน
เฉลิมวุฒิ สง่าพล
เฉลิมวุฒิ สง่าพล เกิดวันที่ 2 ตุลาคม พ.ศ. 2501 เป็นอดีตนักฟุตบอลทีมชาติไทย และผู้ฝึกสอนฟุตบอลชาวไทย
เฉลิมวุฒิเกิดที่กรุงเทพมหานคร เคยรับใช้ให้ทีมชาติตั้งแต่ปี พ.ศ. 2515 จนถึง พ.ศ. 2528 โดยเล่นในตำแหน่ง กองกลาง ซึ่ง เอกชัย นพจินดา นักบรรยายฟุตบอลชื่อดังในสมัยนั้นได้เปรียบเทียบเขาเหมือนกับ เกล็น ฮอทเดิล อดีตนักฟุตบอลของ สโมสรฟุตบอลทอตนัมฮอตสเปอร์ ที่มีฝีเท้าในการเล่นบอลได้อย่างรวดเร็ว จนได้ฉายาว่า มิดฟิลด์เท้าชั่งทอง และเขายังยึดตำแหน่ง กองกลาง ที่ดีที่สุดของ ฟุตบอลทีมชาติไทย ในยุคทศวรรษที่ 80 โดยเขาทำประตูในนามทีมชาติไปทั้งหมด 18 ประตู
สมาพันธ์ฟุตบอลเอเชีย (AFC) ได้พิจารณาคัดเลือกและประกาศให้ผู้เล่นกองกลางและกองหน้าของทีมไทย ซึ่งมี เฉลิมวุฒิ และพิชัย คงศรี เป็น "ดาราเอเชีย" ก่อนออกเดินทางเพื่อไปร่วมทีมออลสตาร์ลงสนามแข่งขันนัดพิเศษ ที่ ประเทศกาตาร์ เมื่อ พ.ศ. 2529 หลังจากเลิกเล่นฟุตบอลอาชีพ เฉลิมวุฒิได้ผันตัวมาเป็นผู้ฝึกสอนทีมฟุตบอล
ประวัติ
เฉลิมวุฒิ เกิดที่ กรุงเทพมหานคร เมื่อวันที่ 2 ตุลาคม พ.ศ. 2501 เรียนจบในระดับชั้นประถมศึกษาที่ โรงเรียนไทยนิยมสงเคราะห์ (บางเขน) และระดับมัธยมศึกษา ที่โรงเรียนปทุมคงคา ก่อนได้รับวุฒิ คบ. วิทยาลัยครูพระนคร, ปกศ.ต้น วิทยาลัยครูจันทร์เกษม และภาคบัณฑิตของ มหาวิทยาลัยธรรมศาสตร์
โรงเรียนปทุมคงคา
เฉลิมวุฒิ เริ่มต้นการเล่นฟุตบอลในขณะอายุเพียง 10 ขวบ เนื่องจากพี่ชาย ชวลิต สง่าพล เป็นนักฟุตบอลตำแหน่งกองหลังของทีมชาติไทย ช่วยฝึกสอนการเล่นฟุตบอลพื้นฐานให้เฉลิมวุฒิ จนประมาณ พ.ศ. 2515 เมื่อได้เข้าเรียนต่อ โรงเรียนปทุมคงคา จากย่านเอกมัย เฉลิมวุฒิ ติดทีมสถาบันรุ่นเดียวกับ ณรงค์ อาจารย์ยุตต์ และ มาด๊าด ทองท้วม (ภายหลังติดทีมชาติยุคเดียวกัน) ลงแข่งขันฟุตบอลกรมพลศึกษาชนะเลิศตั้งแต่รุ่นเล็ก, รุ่นกลาง และรุ่นใหญ่
ธนาคารกรุงเทพ
ใน พ.ศ. 2519 เฉลิมวุฒิ เข้าสังกัด สโมสรฟุตบอลธนาคารกรุงเทพ และร่วมทีมคว้า ถ้วย พระราชทาน ค ความสำเร็จรายการแรกของตนเอง ก่อนจะร่วมกับพลพรรค อาทิ ศิริศักดิ์ แย้มแสง, ทวีวัฒน์ อัครเสลา,ชลิต สัตตบรรณ,พิชัย คงศรี ครองถ้วยชนะเลิศรายการสำคัญอีก 7 รายการ คือ ถ้วย ก รวม 4 สมัย (ในปี พ.ศ. 2527,พ.ศ. 2528,พ.ศ. 2529 และ พ.ศ. 2537), ควีนส์คัพ (พ.ศ. 2525), ไทยเอฟเอคัพ (พ.ศ. 2528), อาเซียน คัพ รวม 2 สมัย (พ.ศ. 2528, พ.ศ. 2529), อากาข่าน คัพ ที่ บังคลาเทศ (พ.ศ. 2526), โตโยต้า คัพ (พ.ศ. 2530) และซูเปอร์แชมป์ (พ.ศ. 2531) ซึ่งนำทีมชนะเลิศรายการต่าง ๆ โดยเป็นยุคที่รุ่งเรืองที่สุดของเฉลิมวุฒิเลยก็ว่าได้
ในนามทีมชาติไทย
เมื่อปี พ.ศ. 2520 เฉลิมวุฒิ ได้สวมเสื้อติดธงผืนแรกกับเยาวชนทีมชาติไทยชุดชนะเลิศแห่งอาเซี่ยน และสามารถพัฒนาฝีเท้าก้าวขึ้นสู่ทำเนียบทีมชาติชุดใหญ่ เมื่อ พ.ศ. 2522 เพื่อเดินทางไปแข่งขันฟุตบอล ปัค จุง ฮี คัพ (เพรสซิเด้นท์คัพ) ที่ ประเทศเกาหลีใต้ รายการเดียวกันปีต่อมา วันที่ 29 สิงหาคม พ.ศ. 2523 ทีมชาติไทย ชนะ ทีมมาเลเซีย 4-1 โดยเขาได้ทำประตูแรกในนามทีมชาติสำเร็จ  และต่อมาในระหว่าง พ.ศ. 2528 และ พ.ศ. 2529 เฉลิมวุฒิ คือ กองกลาง ที่ฟอร์มการเล่นดีที่สุดใน ทีมชาติไทย จึงยึด ครองตำแหน่งกองกลางทีมชาติอย่างถาวร เพราะสไตล์การเล่นแบบใช้สมองและเปิดลูกที่แม่นยำ จนได้รับการขนานนามจากคอลูกหนังชาวไทยทั่วไปว่า มิดฟิลด์เท้าชั่งทอง ซึ่งเขาได้ร่วมรับใช้ทีมชาติกับ ปิยะพงศ์ ผิวอ่อน เพื่อนร่วมทีมชาติ โดยต่อมาในการแข่งขันฟุตบอลซีเกมส์ ครั้งที่ 13 รอบชิงชนะเลิศ ที่ สนามศุภชลาศัย วันที่ 17 ธันวาคม พ.ศ. 2528 ทีมชาติไทย ชนะ ทีมชาติสิงคโปร์ไป 2-0 นั้น ผู้ทำทั้ง 2 ประตูของเกม คือ เฉลิมพล โดยเขากล่าวหลังจบเกมส์การแข่งขันว่า โค้ชชาวเยอรมัน มร.โบการ์ด ซีเซ่ รู้ดีว่าทีมสิงคโปร์คงจะต้องวางแผนประกบ ปิยะพงษ์ ผิว อ่อน อย่างแน่นอน จึงมอบหน้าที่ให้ผมคอยหาจังหวะยิงประตูแทนและด้วยความช่วยเหลือของเพื่อน ๆ ผมทำได้สำเร็จนอกจากความภูมิใจ ที่สามารถช่วยให้ทีมไทยคว้าเหรียญทองในบ้านของเราเองแล้ว ยังทำให้เหรียญทองรวมของทีมนักกีฬาไทย ขึ้นเป็น ๙๓ เหรียญทอง ลบสถิติเก่าของอินโดนีเซียที่เคยทำเอาไว้อีกด้วย และ ในช่วงปลายชีวิตค้าแข้ง เฉลิมวุฒิในวัย 31 ปี ยังคงได้รับความไว้วางใจจาก มร.คาร์ลอส อัลเบอร์โต้ คาวัลโย โค้ชชาวบราซิลให้ติดทีมชาติลงเล่นฟุตบอลสี่เส้าอินโดจีน กรุงเทพ ฯ และสามารถนำทัพทีมไทยคว้าแชมป์มาครองสำเร็จ เมื่อเดือน ธันวาคม พ.ศ. 2532 และ ก่อนจะลงเล่นฟุตบอลชิงแชมป์มหาวิทยาลัย ให้กับมหาวิทยาลัยธรรมศาสตร์ เฉลิมวุฒิ ประสบอาการบาดเจ็บบริเวณหัวเข่า และเพื่อเปิดโอกาสให้นักเตะคนใหม่ให้ทดสอบตัวเองจึงทำให้ต้องขอถอนตัวจากทีมชาติชุดคิงส์คัพ ครั้งที่ ๒๑ ในปี พ.ศ. 2533 และ เมื่อไม่ถึง 1 เดือน เฉลิมวุฒิ ได้ประกาศแขวนสตั๊ดกับ ฟุตบอลทีมชาติไทย โดยเขาได้ลงรับใช้ให้ทีมชาติ 176 นัด ทำประตูได้ 18 ประตู
สุโขทัย
ในวันที่ 1 กรกฎาคม พ.ศ. 2561 เฉลิมวุฒิได้เซ็นสัญญาเป็นหัวหน้าผู้ฝึกสอนของสุโขทัยที่กำลังดิ้นรนในการหนีตกชั้นจากไทยลีก ต่อมาในวันที่ 8 กรกฎาคม พ.ศ. 2561 เฉลิมวุฒิประเดิมคุมทีมในลีกนัดแรก ในนัดที่สุโขทัยบุกไปเสมอการท่าเรือที่แพตสเตเดียม 2–2 ต่อมาในวันที่ 28 กรกฎาคม พ.ศ. 2561 เฉลิมวุฒิคุมทีมชนะในลีกนัดแรก ในนัดที่สุโขทัยเปิดบ้านเอาชนะพีที ประจวบ ไปได้ 2–0
อยุธยา ยูไนเต็ด
ในฤดูกาล 2562 เฉลิมวุฒิเข้ารับหน้าที่ผู้จัดการสโมสรอยุธยา ยูไนเต็ด
นครราชสีมา
ในวันที่ 26 สิงหาคม พ.ศ. 2562 เฉลิมวุฒิได้เข้ารับตำแหน่งหัวหน้าผู้ฝึกสอนของนครราชสีมา แทนที่ มีลอช ยอกซิช ที่ได้ลาออกไป ต่อมาในวันที่ 14 กันยายน พ.ศ. 2562 เฉลิมวุฒิได้ประเดิมคุมทีมนัดแรก ในนัดที่นครราชสีมาออกไปเยือน การท่าเรือ ที่แพตสเตเดียม แต่ในวันนั้นมีฝนตกหนักมากจนสนามไม่เอื้ออำนวยต่อการเล่น ทำให้ต้องเลื่อนการแข่งขันออกไป ต่อมาในวันที่ 22 กันยายน พ.ศ. 2562 เฉลิมวุฒิคุมทีมชนะนัดแรก ในนัดที่นครราชสีมาเปิดบ้านแซงเอาชนะ สมุทรปราการ ซิตี้ 4–1
เฉือน
เฉือน (Slice) เป็นภาพยนตร์แนวสืบสวนสอบสวน ก้องเกียรติ โขมศิริ กำกับ วิศิษฏ์ ศาสนเที่ยง เขียนบท อารักษ์ อมรศุภศิริ กับฉัตรชัย เปล่งพานิช นำแสดง เริ่มฉายในโรงภาพยนตร์ ณ วันที่ 22 ตุลาคม 2552 และมีรายได้ทั้งสิ้น 6 ล้านบาทเศษ
เนื้อเรื่อง
นัท บุญหล้า เป็นเด็กชายชาววังน้ำเขียว นครราชสีมา และเป็นกะเทย มารดาของเขาค้าประเวณีอยู่ที่พัทยา ส่วนบิดาไม่ทำการทำงาน เมาสุราคราใดก็ตบตีด่าทอนัท ทั้งยังชำเรานัททางทวารหนักเสมอ ซ้ำนัทยังถูกครูชายที่โรงเรียนกระทำอนาจาร และนัทยังถูกผู้คนทั่วไปรังเกียจว่าเป็นกะเทยด้วย มีแต่เด็กชายชื่อ ไท ที่ปกป้องนัทและยอมคบค้าสมาคมกับนัท แม้ในใจไทจะรู้สึกกระอักกระอ่วนที่เป็นเพื่อนนัทก็ตาม นัทจึงรู้สึกดีต่อไท
คืนหนึ่ง ไทได้ยินเสียงนัทร้องครวญครางดังมาจากบ้านนัท ไทจึงเล็ดลอดเข้าไปดู เห็นนัทกำลังถูกบิดาชำเราทวารหนัก ไทจึงเข้าไปช่วยนัทออกมา บิดาของนัทโกรธ คว้ามีดออกไล่ล่าเด็กทั้งสอง นัทหยิบได้ท่อนไม้ก็ฟาดบิดาถึงแก่ความตาย เด็กทั้งสองจึงพากันหนีจากภาคอีสานไปตามหามารดาของนัทที่พัทยา
เมื่อถึงพัทยา เงินทองไม่มี นัทกับไทจึงรับจ้างทำงานแลกข้าวปลามายาไส้ ความเป็นอยู่แร้นแค้นไร้อนาคตทำให้เด็กทั้งสองทะเลาะกันอย่างรุนแรง คืนหนึ่ง ไทจึงขายนัทให้แก่ชายฝรั่งคนหนึ่งซึ่งพอใจในการร่วมประเวณีกับเด็กชาย ฝรั่งคนนั้นให้คนจับตัวนัทใส่กระเป๋าเดินทางใบใหญ่สีแดงมาส่งมอบให้ตน นัทขอให้ไทอย่าทิ้งตนไป แต่ไทเหลียวหลังเดินจากไป
หลายปีให้หลัง ไทเติบใหญ่ มีภรรยาชื่อ น้อย และเขาเลี้ยงชีพด้วยการรับจ้างฆ่า แต่ภายหลังถูกจับและถูกพิพากษาจำคุก เวลานั้น เกิดคดีฆาตกรรมอย่างต่อเนื่อง ผู้ตายล้วนเป็นชาย ถูกแทงจนตาย แล้วถูกตัดองคชาตมายัดใส่ทวารหนักไว้ ก่อนศพจะถูกบรรจุลงกระเป๋าเดินทางใบใหญ่สีแดงไปทิ้งไว้ ณ ที่ต่าง ๆ เจ้าพนักงานตำรวจซึ่งมีหมวดชินเป็นหัวหน้าไม่สามารถสืบหาผู้กระทำได้ แพทย์หญิงคนหนึ่งซึ่งเพิ่งไปสัมภาษณ์ไทในเรือนจำมาเห็นว่า เรื่องราวในคดีคล้ายกับที่ไทเคยประสบมา จึงแนะนำหมวดชินว่า ไทอาจช่วยเหลือได้
เวลาเดียวกัน ตำรวจกลุ่มหนึ่งออกตามหาไทเพื่อฆ่าปิดปากเขาตามที่หมวดชินสั่งไว้ ไทกับตำรวจเหล่านั้นได้ต่อสู้กันเป็นพัลวัน ตำรวจไม่อาจสู้ฝีมือไทได้ ไทจึงสั่งให้บอกที่อยู่ของหมวดชินมา แล้วเดินทางไป ขณะที่ใกล้จะถึงอยู่แล้วนั้น น้อยโทรศัพท์มาหาไทเรียกให้เขาไปพบกันยังสถานที่ที่เคยอยู่ร่วมกันมาในวัยเด็ก เมื่อไทไปถึง น้อยก็รออยู่แล้ว น้อยบอกว่า ที่สร้างตนเองให้เป็นหญิงน่ารักจนครองใจไทเป็นผลสำเร็จ เพราะไม่อยากเป็นนัทที่ไทเคยทิ้งไป ส่วนที่เข่นฆ่าผู้คนมากมายนั้น เพราะอยากให้ตนเป็นที่จดจำของไทผู้ซึ่งเป็นประหนึ่งคนเดียวในโลกที่เคยไยดีด้วย น้อยยังว่า ที่ออกฆ่าคน ก็เพื่อบ่งบอกไทว่า กะเทยซึ่งเป็น "ตัวประหลาด" เช่นตนเท่านั้นที่เหมาะสมแก่การฆ่าคน ไทจะได้เลิกรับจ้างฆ่าคน พูดจบก็หยิบปืนใส่มือไท และขอให้เขาฆ่าตนเสีย เพราะอยากตายด้วยมือคนที่ตนรัก ไม่อยากถูกตำรวจสังหาร แล้วก็เข้าสวมกอดไทเอาไว้แน่น ขณะนั้น เจ้าพนักงานตำรวจนำกำลังมาล้อมสถานที่ที่คนทั้งสองอยู่ ไทจึงยิงน้อยตายในอ้อมแขน พลางกอดรัดศพน้อยเอาไว้ และร้องร่ำไห้อย่างบ้าคลั่ง
การตอบรับ
ภาพยนตร์เรื่องนี้ได้รับคำวิจารณ์ที่ค่อนข้างดีเยี่ยม แต่ในสัปดาห์แรกที่เข้าฉาย มีรายได้เพียง 2.6 ล้านบาท และโดยรวมมีรายได้ 6 ล้านบาทเศษ
โคริยามะ
โคริยามะ (郡山市 (Kōriyama-shi)) เป็นนครศูนย์กลางหลักในภูมิภาคนากาโดริ จังหวัดฟูกูชิมะ ประเทศญี่ปุ่น ณ วันที่ 1 มกราคม 2020 โคริยามะมีประชากรประมาณ 322,996 คน 141,760 ครัวเรือน ความหนาแน่นของประชากร 430 คนต่อตารางกิโลเมตร และมีขนาดพื้นที่ทั้งสิ้น 757.20 sqkm โคริยามะได้รับการกำหนดเป็นนครศูนย์กลาง และเป็นศูนย์กลางการค้าของจังหวัดฟูกูชิมะ โคริยามะเป็นเมืองที่ใหญ่เป็นอันดับสามในภูมิภาคโทโฮกุ
คาวายัน (จังหวัดอีซาเบลา)
คาวายัน (ภาษาอีโลกาโน: Siudad ti Cauayan, ภาษาฟิลิปีโน: ungsod ng Cauayan) เป็นนครอันดับสามในจังหวัดอีซาเบลา, ฟิลิปปินส์ ประชากรในปี ค.ศ. 2015 มีประมาณ 129,523 คน
กีฬาเบรกกิ้งในโอลิมปิกฤดูร้อน 2024 – รอบคัดเลือก
การแข่งขันรอบคัดเลือกสำหรับกีฬาเบรกกิ้งในโอลิมปิกฤดูร้อน 2024 เป็นการแข่งขันเพื่อคัดเลือกเบรกแดนเซอร์ทั้งหมด 32 คน (บีบอย 16 คนและบีเกิร์ล 16 คน) ที่มาจากคณะกรรมการโอลิมปิกแห่งชาติของตน โดยมีโควต้าไม่เกินสองคนต่อเพศ นักเต้นเบรกแดนซ์ทุกคนจะต้องผ่านเส้นทางการคัดเลือกเป็นแบบไตรภาคีเพื่อรับโควต้าสำหรับการแข่งขันผ่านการแข่งขันดังต่อไปนี้: เบรกกิ้งชิงแชมป์โลก 2023, ชิงแชมปืทวีป (ยูโรเปียนเกมส์, เอเชียนเกมส์, แพนอเมริกันเกมส์, ชิงแชมป์แอฟริกา และ ชิงแชมป์โอเชียเนีย) และ ซีรีส์รอบคัดเลือกโอลิมปิกระยะต่อเนื่อง 4 เดือน
รายนามเวิลด์ แทคทีม แชมเปี้ยน (ดับเบิลยูดับเบิลยูอี)
แชมป์โลกแท็กทีม (World Tag Team Championship) เป็นตำแหน่งแชมป์แท็กทีมของ WWE ก่อตั้งขึ้นเมื่อปี ค.ศ. 1971 ถึง ค.ศ. 2010
ทีม
1 During Demolition's third reign, Crush was added to the team, and the three of them defended the titles under the Freebird Rule for approximately 90 days.
ภาษามิยาโกะ
ภาษามิยาโกะ มีผู้พูดราว 55,800 คน ในหมู่เกาะมิยาโกะ ทางตะวันตกเฉียงใต้ของเกาะโอกินาวะ เป็นภาษาตระกูลรีวกีว ใกล้เคียงกับภาษายาเอยามะ แบ่งเป็นสองสำเนียงคือ อิราบุ และมิยาโกะ ต่างจากภาษากลุ่มญี่ปุ่นอื่น ๆ คือมีเสียงตัวสะกด
วอลเลย์บอลชายชิงแชมป์เอเชีย รุ่นอายุไม่เกิน 23 ปี 2015
วอลเลย์บอลชายชิงแชมป์เอเชีย รุ่นอายุไม่เกิน 23 ปี 2015 (2015 Asian U23 Men’s Volleyball Championship) จัดขึ้น ณ เนปยีดอ ประเทศพม่า ระหว่างวันที่ 12–20 พฤษภาคม พ.ศ. 2558 เพื่อคัดเลือกตัวแทนทวีปเอเชีย 2 ทีม เพื่อเข้าร่วมแข่งขันวอลเลย์บอลชายชิงแชมป์โลก รุ่นอายุไม่เกิน 23 ปี 2015 ณ ดูไบ สหรัฐอาหรับเอมิเรตส์
การตัดสินลำดับจากผลการแข่งขัน
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
ดิงโก สิงห์
ดิงโก สิงห์ (Dingko Singh, 1 มกราคม พ.ศ. 2522 – 10 มิถุนายน พ.ศ. 2564) เป็นนักมวยสากลสมัครเล่นชาวอินเดียที่ได้เหรียญทองกีฬาเอเชียนเกมส์ พ.ศ. 2541 เป็นชาวมณีปุระ เขาได้รับรางวัลปัดมาศรีจากรัฐบาลอินเดียใน พ.ศ. 2556
วัดหัวข่วง (จังหวัดน่าน)
วัดหัวข่วง ตั้งอยู่บนถนนมหาพรหม ตำบลในเวียง อำเภอเมืองน่าน จังหวัดน่าน เป็นวัดที่มีความสำคัญในเขตหัวแหวนเมืองน่าน อยู่ติดหอคำ หรือพิพิธภัณฑสถานแห่งชาติน่าน และคุ้มอดีตเจ้าเมืองน่าน ไม่ปรากฏว่าสร้างมาตั้งแต่สมัยใด สันนิษฐานว่าสร้างในสมัยล้านนาตอนปลาย พุทธศตวรรษที่ 20-22 มีจิตรกรรมฝาผนังที่สวยงามภายในพระวิหาร มีพระพุทธรูปปางมารวิชัย ลักษณะพุทธศิลป์แบบท้องถิ่นล้านนา สกุลช่างเมืองน่าน ฝีมือประณีตงดงาม โดยมีหลักฐานว่าเกี่ยวกับประวัติการบูรณะครั้งแรกใน พ.ศ. 2425 โดยเจ้าอนันตวรฤทธิเดช เจ้าเมืองน่าน และต่อมาปี พ.ศ. 2472 ในสมัยเจ้ามหาพรหมสุรธาดา เจ้าผู้ครองน่าน องค์สุดท้าย
ดิงโก สิงห์
สิงห์เกิดที่หมู่บ้านในพื้นที่ห่างไกลในรัฐมณีปุระ ต่อมาได้ชกมวยสากลสมัครเล่นจนติดทีมชาติอินเดีย ได้เหรียญทองมวยสากลสมัครเล่นชิงถ้วยพระราชทานคิงส์คัพใน พ.ศ. 2540 และได้รางวัลนักมวยยอดเยี่ยมด้วย ส่วนในกีฬาเอเชียนเกมส์ ในรอบรองชนะเลิศ สิงห์เป็นฝ่ายชนะสนธยา วงษ์ประเทศจากไทยอย่างพลิกความคาดหมาย และเกิดการประท้วงจากฝ่ายไทย แต่สิงห์ก็ได้ขึ่นชกในรอบชิงชนะเลิศ และเป็นฝ่ายชนะ ตีมูร์ ตุลยากอฟ จากอุซเบกิสถาน ได้เหรียญทองในที่สุด สิงห์ไม่ได้ขึ้นชกมวยสากลอาชีพ แต่หันไปรับราชการในกองทัพเรืออินเดียแทน และเป็นผู้ฝึกสอนมวยสากลให้กองทัพด้วย
วัดหัวข่วง (จังหวัดน่าน)
เจดีย์วัดหัวข่วง
เจดีย์วัดหัวข่วง เป็นเจดีย์ทรงปราสาทหรือทรงเรือนธาตุ ได้รับอิทธิพลศิลปะล้านนา ประกอบด้วย ส่วนฐานสร้างเป็นสี่เหลี่ยมฐานปทม ประดับด้วยลูกแก้วสองชั้น มีฐานไม้ คั่นกลาง ฐานบัวลูกแก้วชั้นบนย่อมุม รับกับเรือนธาตุไปจรดชั้นบัวถลาใต้องค์ระฆัง ส่วนเรือนธาตุมีซุ้มจรนัมด้านละซุ้ม ประดิษฐานพระพุทธรูปปางมารวิชัยสำริด ประดับมุมด้วยรูปเทวดาทรงเครื่องยืนพนมมือ เรือนธาตุเป็นชั้นบัวถลาซ้อนกันสามชั้น ยอดขององค์เจดีย์เป็นทรงระฆังมีขนาดเล็กไม่มีบัลลังก์ สันนิษฐานว่าเป็นศิลปะที่ดัดแปลงตามแบบของช่างเมืองน่าน มีอายุระหว่างสมัยล้านนาตอนปลาย
หอธรรมวัดหัวข่วง
หอธรรมวัดหัวข่วงเป็นสถานที่เก็บพระไตรปิฏก และคำภีร์โบราณ ที่มีอายุหลายปี ตั้งแต่สมัยก่อสร้างวัด
พระรามลงสรง
พระรามลงสรง หรือชื่อในภาษาแต้จิ๋วว่า ซาแต๊ปึ่ง (三茶反) หรือเรียกสั้น ๆ ว่า ซาแต๊ (三茶) เป็นอาหารจีนชนิดหนึ่งที่ ประกอบด้วยข้าวสวย ผักบุ้งลวก และเนื้อหมู ราดด้วยน้ำราดข้นคล้ายน้ำสะเต๊ะ เป็นอาหารที่นิยมในหมู่ชาวแต้จิ๋วและฮกเกี้ยน ปัจจุบันหารับประทานได้ยากในไทย
ศัพทมูล
"ซาแต๊ปึ่ง" (三茶反) เป็นคำแต้จิ๋วที่ทับศัพท์คำว่าสะเต๊ะ ( ซาเต) ที่เป็นคำมลายู-อินโดนีเซีย รวมกับคำว่าปึ่งที่แปลว่าข้าว รวมกันมีความหมายว่า "ข้าวสะเต๊ะ"
ส่วนชื่อ "พระรามลงสรง" เป็นคำเปรียบเปรยถึงผักบุ้งที่มีสีเขียวดั่งผิวกายพระราม ไปลวกในน้ำร้อนเสมือนการอาบน้ำ (คือลงสรง) จึงใช้ชื่อดังกล่าว และยังไม่เป็นที่ทราบว่าใครตั้งชื่อนี้
บางร้านที่ขายอาหารชนิดนี้ยังมีการเรียกที่แตกต่างกัน เช่น หากใส่เส้นหมี่จะเรียกว่า "พระลักษมณ์ลงสรง" หรือเป็นแบบไม่ใส่เส้นจะเรียก "สีดาลงสรง" ก็มี
ประวัติ
พระรามลงสรงหรือซาแต๊ปึ่งทำขึ้นครั้งแรกโดยชาวจีนเมืองหนานจิง มณฑลเจียงซู บ้างก็ว่าเป็นของชาวแต้จิ๋ว สำหรับรับประทานในครอบครัว ต่อมาได้แพร่หลายเข้าสู่ประเทศไทย สันนิษฐานว่าอาจเข้ามาในรัชกาลสมเด็จพระเจ้ากรุงธนบุรี บ้างก็ว่าเข้ามาในรัชกาลพระบาทสมเด็จพระนั่งเกล้าเจ้าอยู่หัว
พระรามลงสรงมีพื้นฐานมาจากอาหารมุสลิม โดยได้ดัดแปลงการใช้เนื้อวัวเป็นเนื้อหมู ดัดแปลงและตัดทอนเครื่องเทศบางชนิดให้กลิ่นรสอ่อนลง ดังสังเกตได้จากน้ำราดที่หอมมันและหวานเล็กน้อย ต่างจากน้ำราดสะเต๊ะที่กลิ่นและรสชาติเข้มข้นกว่า
ช่วงเวลาที่พระรามลงสรงได้รับความนิยมสูงสุดน่าจะอยู่ราวช่วงปลาย พ.ศ. 2400 จนกระทั่งถึงตอนต้น พ.ศ. 2500 ในเวลานั้นพระรามลงสรงถือเป็นอาหารที่เสมือนกับข้าวแกง สามารถหารับประทานได้ง่ายในย่านชุมชนจีน เช่น เยาวราช, สะพานเหล็ก, วรจักร เป็นต้น
ส่วนประกอบ
พระรามลงสรงเป็นอาหารจานเดียว ประกอบไปด้วยข้าวสวยหุง โปะหน้าด้วยผักบุ้งลวกสุกและเนื้อหมูหั่นชิ้น จากนั้นราดด้วยน้ำจิ้มสะเต๊ะเข้มข้นที่ทำมาจากถั่วลิสงป่น และราดน้ำพริกเผาลงไป และบีบน้ำมะนาวลงไปเป็นขั้นตอนสุดท้าย
โดยผักที่ใช้นั้นอาจใช้ผักบุ้งหรือผักคะน้าก็ได้ เนื้อหมูก็สามารถเปลี่ยนเป็นเนื้อปลา เช่น ปลากะพง หรือเนื้อกุ้งแทนได้ รวมถึงใช้เส้นหมี่แทนข้าวสวยได้
แฟนซีน
แฟนซีน (fanzine มาจากคำว่า fan และ magazine หรือ -zine) เป็นสิ่งตีพิมพ์จากมือสมัครเล่นและไม่เป็นทางการ ที่ผลิตโดยแฟน โดยเฉพาะอย่างยิ่งปรากฏการณ์ทางสังคม (เช่น บทประพันธ์ หรือแนวเพลง) เพื่อปลดปล่อยให้ผู้อื่นที่สนใจ คำว่า แฟนซีน เกิดขึ้นในเดือนตุลาคม ค.ศ. 1940 ในแฟนซีนนวนิยายวิทยาศาสตร์ โดย รัส เชาเวเนต
โดยทั่วไปแล้ว ผู้พิมพ์ บรรณาธิการ และผู้เขียนบทความ หรือ ภาพ ให้กับแฟนซนนั้น จะไม่ได้ค่าตอบแทนใด โดยแฟนซีนอาจจะแจกฟรี หรือราคาไม่แพง เพื่อครอบคลุมค่าใช้จ่ายการผลิต แฟนซีนบางฉบับก็พัฒนากลายมืออาชีพ (ในบางครั้งเรียก โปรซีน) และมีนักเขียนอาชีพหลายคนก็เริ่มเขียนมาจากแฟนซีน
เอเอฟซีแชมเปียนส์ลีก 2020 รอบคัดเลือกเพลย์ออฟ
เอเอฟซีแชมเปียนส์ลีก 2020 รอบคัดเลือกเพลย์ออฟ จัดตั้งแต่วันที่ 14 ถึง 28 มกราคม ค.ศ. 2020. โดยมีทั้งหมด 28 ทีมเข้าร่วมการแข่งขันในการคัดเลือกเพลย์ออฟที่จะตัดสินหาแปดทีมจาก 32 ทีมในรอบแบ่งกลุ่มของ เอเอฟซีแชมเปียนส์ลีก 2020.
ทีม
28 ทีมต่อไปนี้, แบ่งออกเป็นสองโซน (โซนตะวันตกและโซนตะวันออก) จะได้ผ่านเข้าสู่รอบคัดเลือกเพลย์ออฟ ซึ่งประกอบไปด้วยสามรอบ:
รูปแบบการแข่งขัน
<section begin=Format /> ในรอบคัดเลือกเพลย์ออฟ แต่ละคู่จะลงเล่นแบบนัดเดียว ในกรณีจำเป็น (มีการเสมอกัน) จะต่อเวลาพิเศษและดวลลูกโทษเพื่อตัดสินหาทีมผู้ชนะในกรณีที่จำเป็น (อ้างอิงบทความที่ 9.2). ผู้ชนะของแต่ละคู่ในรอบเพลย์ออฟจะได้ผ่านเข้าสู่รอบแบ่งกลุ่มโดยอัตโนมัติ ผู้แพ้ทั้งหมดในแต่ละรอบที่มาจากสมาคมกับช่องทางการเพลย์ออฟเท่านั้นจะได้ผ่านเข้าสู่เอเอฟซีคัพ 2020 รอบแบ่งกลุ่ม <section end=Format />
ตารางการแข่งขัน
ตารางการแข่งขันของแต่ละรอบมีดังต่อไปนี้.
สายการแข่งขัน
<section begin=Bracket /> สายการแข่งขันของรอบคัดเลือกเพลย์ออฟสำหรับแต่ละโซนเป็นการกำหนดขึ้นโดยเอเอฟซีซึ่งขึ้นอยู่กับอันดับสมาคมของแต่ละทีม โดยทีมที่มาจากสมาคมที่มีอันดับสูงกว่าจะได้เป็นเจ้าภาพสำหรับนัดนั้น, โดยได้รับการประกาศอย่างเป็นทางการโดยเอเอฟซีก่อนที่จะถึงรอบแบ่งกลุ่มในวันที่ 10 ธันวาคม ค.ศ. 2019 แต่ละทีมที่มาจากสมาคมเดียวกันจะไม่สามารถจัดวางอยู่ในรอบเพลย์ออฟคู่เดียวกันได้.<section end=Bracket />
สรุปผลการแข่งขัน
ทั้งหมด 8 ทีมที่ลงเล่นในรอบคัดเลือกรอบ 1. <section begin=Preliminary round 1 />
<section end=Preliminary round 1 />
ทั้งหมด 16 ทีมที่ลงเล่นในรอบคัดเลือกรอบ 2: สิบสองทีมที่เข้าสู่ในรอบนี้ และสี่ทีมผู้ชนะของรอบคัดเลือกรอบ 1. <section begin=Preliminary round 2 />
<section end=Preliminary round 2 />
ทั้งหมด 16 ทีมที่ลงเล่นในรอบเพลยืออฟ: แปดทีมที่เข้าสู่ในรอบนี้ และแปดทีมผู้ชนะของรอบคัดเลือกรอบ 2. <section begin=Play-off round />
<section end=Play-off round />
สองหัวใจ หนึ่งรักเดียว
สองหัวใจ หนึ่งรักเดียว หรือในชื่อภาษาอังกฤษว่า "Ocean Waves" เป็นภาพยนตร์อนิเมะทางโทรทัศน์ที่สร้างโดยสตูดิโอจิบลิกำกับโดย โทโมมิ โมจิซึกิ ดัดแปลงจากนวนิยาย I can hear the sea ของ ซาเอโกะ ฮิมุโระ
เรื่องย่อ
ภาพยนตร์เรื่องนี้สร้างโดยสตูดิโอจิบลิ เพื่อจะเปิดโอกาสให้เหล่ามือใหม่ได้ทำภาพยนตร์ในวงเงินที่ไม่มากนัก แต่อย่างไรก็ตาม ทุกอย่างเสร็จสิ้นลงด้วยสภาวะเกินวงเงินและเกินเวลาที่วางเอาไว้
มังตาน
มังตาน เป็นชื่อไม้ต้นชนิด Schima wallichii (DC.) Korth. ในวงศ์ Theaceae เปลือกชั้นในทำให้ระคายผิวหนังทำให้เป็นเม็ดผื่นคัน ใช้เบื่อปลาได้ ชื่ออื่น ๆ เช่น ทะโล้, ส่วนปักษ์ใต้เรียก พันตัน, พายัพเรียก มังกะตาน สารภีดอย คายโซ่ หรือกะโซ้, กะเหรี่ยงเชียงใหม่เรียก เต่อครื่อยสะ, กะเหรี่ยงแม่ฮ่องสอนเรียก เส่ยือสะ, ละโว้เรียก ลำโคระ ลำพิโย๊วะ หรือลำคิโยะ, และขมุเรียก ตุ๊ดตรุ ปัจจุบัน มังตานมีจำนวนลดลงเนื่องจากพื้นที่ป่าถูกรุกราน
ลักษณะทางพฤกษศาสตร์
มังตานเป็นไม้ต้นขนาดกลางถึงขนาดใหญ่ ลำต้นตรงสูงประมาณ 15-25 เมตร วัดรอบลำต้นได้ถึง 1.5 เมตร เปลือกด้านนอกขรุขระและแตกเป็นร่องลึกตามยาว มีสีเทาปนน้ำตาลอ่อน เปลือกด้านในมีสีน้ำตาลอมแดง มีเสี้ยนละเอียดสีขาวซึ่งมีความเป็นพิษต่อผิวหนัง
ใบ เป็นใบเดี่ยวรูปหอก ออกตามปลายกิ่งสลับกันไปมักติดเป็นกระจุกตามปลายกิ่ง โคนและปลายใบเรียว ขอบใบเรียบหรือหยักตื้น ๆ ตามขอบ หลังใบมักมีสีเขียวเข้ม ท้องใบและเส้นกลางใบมีขน
ดอก คล้ายไข่ดาว ดอกสีขาวหรือขาวนวล ออกดอกเป็นดอกเดี่ยวตามง่ามใบ ก้านดอกยาว มีกลิ่นหอม กลีบดอกและกลีบรองกลีบดอกมี 5 กลีบ มีเกสรตัวผู้จำนวนมาก สีเหลือง อยู่กลางดอก แต่มีเกสรตัวเมียเพียงอันเดียว
ผล ค่อนข้างกลม เปลือกแข็ง มีขนาดเส้นผ่านศูนย์กลางประมาณ 2.5-3 ซม. ผลแก่สีน้ำตาลเข้ม และแตกออกตามรอยประสานเป็น 4-5 ส่วน แต่ละส่วนมีเมล็ด 4-5 เมล็ด
การกระจายพันธุ์
พบมีการกระจายพันธุ์ค่อนข้างกว้างในป่า กระจัดกระจายทั่วประเทศไทย พบมากในป่าดิบชื้น ป่าดิบแล้งหรือป่าดิบเขาที่ระดับความสูง 2,000 เมตร และป่าเบญจพรรณทั่วไปตามเขาที่ระดับความสูงประมาณ 600 เมตร พบมากทางภาคเหนือ ภาคตะวันออกเฉียงเหนือ และภาคใต้ของประเทศไทย มีการขยายพันธุ์ โดยเมล็ด
ประโยชน์
เปลือก มีสีเทาใช้เป็นสีผสมอาหาร เปลือกต้นมีพิษทำให้คัน ชาวกะเหรี่ยงใช้เนื้อไม้ทำฟืน ทำรั้ว เนื้อไม้ ใช้ทำฟืนสำหรับนึ่งเมี่ยง มีสีน้ำตาลอมแดง มีเสี้ยนละเอียดสีขาว ใช้ในการก่อสร้างบ้านเรือนทำพื้นบ้าน ฝาและกระดานได้ดี เปลือกต้นใช่แต่งกลิ่นธูป เบือปลา
สรรพคุณทางยา
ต้นและราก ต้มน้ำดื่มรักษาโรคนิ่ว ใบสด ใช้แก้ท้องร่วง ดอก แก้ขัดเบา, ลมบ้าหมู, ลมชัก
ภาษายาเอยามะ
ภาษายาเอยามะ (八重山物言/ヤイマムニ, Yaimamuni) เป็นภาษากลุ่มรีวกีวใต้ที่มีผู้พูดในหมู่เกาะยาเอยามะ กลุ่มเกาะที่มีผู้อยู่อาศัยตอนใต้สุดของประเทศญี่ปุ่นที่มีประชากรรวมประะมาณ 53,000 คน ยาเอยามะ (Yaimamunii) มีความใกล้ชิดกับภาษามิยาโกะมาก จำนวนผู้พูดภาษานี้เป็นภาษาแม่ยังไม่เป็นที่แน่จาก เนื่องด้วยผลจากระบบการศึกษาตามนโยบายภาษาญี่ปุ่นเรียกภาษานี้ว่า ภาษาย่อยยาเอยามะ (八重山方言 (Yaeyama hōgen)) ประชากรที่อายุต่ำกว่า 60 ปีมีแนวโน้มที่จะไม่ใช้ภาษานี้เว้นแต่จะใช้ในการร้องเพลงและทำพิธี และคนรุ่นหนุ่มสาวหันมาใช้ภาษาญี่ปุ่นเป็นภาษาแม่ นอกจากนี้ กลุ่มภาษารีวกีวอื่น ๆ อย่างโอกินาวะและอามามิถูกเรียกเป็นภาษาย่อยของภาษาญี่ปุ่นด้วย มีการเปรียบเทียบภาษายาเอยามะในหมู่เกาะรีวกีวว่ามี "ความจำเป็นทางภาษา" ต่ำ